༄། ། ཕྱག་རྒྱ་ཆེན་པོའི་གདམས་པ་གསེར་ཁང་སྒོ་བཅད་མ། །  1$0000033ན་མོ་རཏྣ་གུ་རུ། དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོར་གྱུར་པ། བླ་མ་རིན་པོ་ཆེ་དེ། འབྲི་གུང་དཔལ་གྱི་ནགས་ཁྲོད་དུ་ཕྱག་ཕེབས་ནས་ཚོགས་པ་རྒྱ་མཚོ་ལྟ་བུ་བསྐྱངས། དགུང་ལོ་དྲུག་ཅུ་རྩ་བདུན་བཞེས་པའི་ཉིན་ཞག་ཐམས་ཅད་ཚང་བའི་ཉིན་པར། དགེ་བའི་བཤེས་གཉེན་འགའ་ཞིག་སྤྱན་སྔར་བསགས་ནས། བཀའ་སྩལ་ཆེན་པོ་གསུངས་ནས། ཆོས་ཕར་ལ་འདྲི་བའི་ཚུལ་དུ་མཛད་ནས་ཆོས་འདི་རྒྱུ་གང་ལས་བྱུང་རྐྱེན་གང་ལས་བྱུང་གསུངས་པ་ལ། ལ་ལ་ན་རེ་རྒྱུ་སེམས་ཅན་ལས་བྱུང་ཟེར། ལ་ལ་ན་རེ་རྒྱུ་སངས་རྒྱས་ལས་བྱུང་ཟེར། ཡང་སེམས་འདི་མ་རིག་ལས་བྱུང་ན། མ་རིག་པ་རང་གང་ལས་བྱུང་གསུངས་པ་ལ། ཐམས་ཅད་འདུན་པ་ཕྱོགས་གཅིག་ཏུ་བསྒྲིགས་ནས། མ་རིག་པ་སེམས་ལས་བྱུང་ཟེར། ཁོང་རྣམ་པའི་ལན་དེ་ལ་ཇི་ལྟ་བ་བཞིན་དུ་མཉེས་པ་མ་བྱུང་ནས། ཆོས་རྗེ་ཉིད་དང་སྐུ་གསུང་ཐུགས་དབྱེར་མེད་པའི་དབོན་རིན་པོ་ཆེ་སྤྱན་སྔར་བོས་ནས་གོང་གི་གསུང་དེ་རྣམས་ཁོང་ལ་གསུངས་པས། ཁོང་གི་ཞལ་ནས་སེམས་བྱ་བ་གདོད་མ་ནས་སྐྱེ་བ་མེད་པ། ཡོད་མེད་ཀྱི་མཐའ་དང་བྲལ་བ་སངས་རྒྱས་པ་ཡང་རང་དེ་རང་ཡིན། དེ་ལས་ཆོས་བྱུང་བར་མི་འདོད་ཞུས་པས། སློབ་དཔོན་སྤྱན་སྔའི་ཞལ་ནས། དེ་ན་འབྱུང་བ་མི་འདུག་པས་ང་ལ་མ་བདེ་གསུང་། འབྱུང་་་་་་དབོན་གྱིས་ས་ཡོད་དེ་འདིར་མི་འཇོག་གསུང་། དེ་ནས་ཆོས་རྗེའི་སྤྱན་སྔ་ནས། བསྔོ་བ་ཞིག་མཛད་ནས་ཐམས་ཅད་སོ་སོར་བཞུད་དུ་བཅུག་གོ། ། དེ་ནས་རྒྱུན་གཏོར་རན་པའི་དུས་སུ། དབོན་རིན་པོ་ཆེ། མཁན་རིན་པོ་ཆེ། སློབ་དཔོན་སྤྱན་སྔ་བ་རྣམས་སྤྱན་སྔར་བོས་ནས། གསེར་ཁང་གི་སྒོ་བཅད་ནས། གཞན་གཅིག་ཀྱང་སྤྱན་སྔར་མ་ཉན། དེ་ནས་བཀའ་སྩལ་གསུངས་པ། དེ་རིང་གི་ཆོས་དེ་ཁོང་རྣམས་ལ་རྒྱུ་མཚན་དང་བཅས་པ་ཞིག་མི་འཇོག་པ་ཅི་ཡིན་གསུང་། ཁོང་གི་ཞལ་ནས་ད་རེས་ཀྱི་ཆོས་དེ་གོ་བར་བྱེད་པ་ལ། རྒྱུ་རྐྱེན་ལས་བྱུང་བའི་རྣམ་པར་རྟོག་པ་དང་། སེམས་ཉིད་གདོད་མ་ནས་སྐྱེ་བ་མེད་པ། དབྱེར་མེད་པ་ཞིག་ཏུ་གྱུར་ནས་སེམས་ཀྱི་ཕུ་ཐག་ཆོད་པ་ཞིག་དགོས། ཁོང་རྣམས་ལ་ད་རེས་ཀྱི་ཆོས་འདི་གོ་བར་བྱེད་པ་ཤིན་ཏུ་དཀའ་བར་འདུག་པས་མ་བཞག་པ་ཡིན། སྤྱིར་རྗེ་རིན་པོ་ཆེ་ལྟ་བུ་སངས་རྒྱས་འཇིག་རྟེན་དུ་བྱོན་ནས། བུ་སློབ་དཔག་ཏུ་མེད་པ་ཞིག་བསྐྱངས། འཁོར་འདས་ཀྱི་ཆོས་མ་ལུས་པ་ཞིག་གསུངས་ཀྱང་། གསུང་འདི་ཡིས་ཐག་ཆོད་པ་དཀའ་བར་འདུགདེ་དཀའ་བ་ཙམ་དུ་འཕྲིན་ལས་ཇི་སྙེད་ཅིག་འབྱུང་བ་ཡང་། ཡང་དག་པའི་དོན་ལ་སེམས་ཅན་གདུལ་བྱ་ཡིན་མིན་གྱིས་གོ་བ་འདི་དཀའ་བར་འདུགདེས་ན་དོ་ནུབ་ཀྱི་དུས་འདིར་ཆོས་ཞུ་བ་འམ། ཞུ་མཁན་ཡང་འཛོམ། རྗེའི་སྤྱན་སྔར་ཞུ་བའི་དུས་ལ་ཡང་བབ་པས། སྔོན་ཐོག་མ་མེད་པའི་རྒྱུ་མཚན་དང་། འཁོར་བ་ལ་མཐའ་ཡོད་མེད་ཅིག་ཞུ་དགོས་ཞུས་པས། ཆོས་རྗེའི་ཞལ་ནས། དོ་ནུབ་ཀྱི་ཞུ་བ་འདི་ཉམས་དགའ། ཞུ་མཁན་བཟང་པོ་ཡང་འཛོམས་པས་འཁོར་འདས་ཀྱི་ཆོས་མ་ལུས་པ་དོ་ནུབ་སྤྲུགས་དགོས་གསུངས་ནས། སྔོན་ཐོག་མ་མེད་པ་ཞེས་བྱ་བའི་རྒྱུ་མཚན་འདི་ངོ་1$0000035སྤྲོད་དགོས། འདི་ངོ་མ་འཕྲོད་ན་ཐོག་མ་མེད་པ་རྐྱང་པར་སོང་ནས། གོ་བ་ཤིན་དུ་དཀའ་བ་འདི་ཁྱོད་བདེན་པ་1$00000241$00000351$00000241$00000351$00000241$00000351$0000035ཡིན། དེ་ལ་མི་ཆེ་དགུ་གཉན་དགུ་མང་པོ་ཚོགས་ཀྱང་། སེམས་ཅན་དང་སངས་རྒྱས་གང་1$0000035སྔ་བྱས་པ་ལ་རྒྱུ་སེམས་ཅན་ལ་འབྲས་བུ་སངས་རྒྱས་འབྱུང་བ་ཡིན་ཟེར་ནས་སེམས་ཀྱི་ཕུ་ཐག་མ་ཆོད་པའི་རྟགས་དེ་རང་ཡིན་པས། མ་རིག་པ་སེམས་ལས་བྱུང་བྱ་བའི་རྒྱུ་མཚན་འདི་ཡང་། མཁྱེན་པའི་ཡེ་ཤེས་ལ་མངའ་མ་བརྙེས་པས་ལན་པ་ཡིན། སྤྱིར་ཡོད་མེད་ཀྱི་མཐའ་དང་བྲལ་ནས་ཡང་དག་པའི་དོན་ཇི་ལྟ་བ་བཞིན་དུ་གྱུར་ན་ད་ལྟར་གྱི་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་འོང་བའི་དོན་མེད་པ་ལ། སྔོན་བྱུང་གི་དུས་སུ་ཡང་ཟག་བཅས་ཀྱི་བདེ་བ་ཆེན་པོ་དང་ཡང་ལྡན། གཟུང་འཛིན་སྤྲོས་པ་དང་བྲལ་བའི་ཆོས་ཉིད་ཀྱང་གོ་ལ། ལམ་སྦྱངས་པའི་ཐབས་ལ་མཁས་ཀྱང་། ཤེས་རབ་མངོན་དུ་མ་གྱུར་པས། འོད་གསལ་གྱིས་གཟུགས་མེད་ཀྱི་ཁམས་ན་གནས་པའི་ལྷ་རྣམས། འོད་གསལ་དེ་དང་དབྱེར་མེད་དུ་གྱུར་པ་ཞིག་ཤར་ནས་ཡོད་པའི་དུས་སུ། ཡ་མཐའ་དང་མ་མཐའ་ཡོད་ན། དེ་ཁོ་ན་ལ་བརྟེན་པས་ཆོག་པ་ཡིན་ཏེ། དེ་གང་ཡང་མེད་པས་ད་ལྟ་འཁོར་བ་སྡུག་བསྔལ་གྱི་རྒྱ་མཚོ་འདི་བྱུང་བ་ཡིན། དེ་ཡ་མཐའ་བྱ་བ་ཡིན་ཏེ། ཉོན་མོངས་པ་ཆགས་སྡང་འབའ་ཞིག་ལ་ལོངས་སྤྱད་ནས། མི་ཚེ་སྡུག་བསྔལ་འབའ་ཞིག་ལ་སྐྱེལ་བ་ཞིག་ཡོད་ན། དེ་ལ་བརྟེན་ནས་ཐམས་ཅད་ཇི་ལྟ་བ་བཞིན་མཁྱེན་པའི་ཡེ་ཤེས་སེམས་ཅན་ཐམས་ཅད་ཀྱི་མགོན་དུ་གྱུར་པ་འགྲོ་བའི་བླ་མ་ཞིག་བྱོན་ན། ད་ལྟ་བའི་དུས་སུ་འཁོར་བ་སྡུག་བསྔལ་གྱི་རྒྱ་མཚོ་འདི་མེད་པར་བྱེད་པ་ལ་དེ་གཅིག་པུས་ཆོགདེ་གཉིས་གང་ཡང་མ་འཛོམ་པའི་དུས་ད་ལྟའི་དུས་སུ་ཁམས་གསུམ་འཁོར་བའི་རྒྱ་མཚོ་འདི་བསྐྱེད་པ་ཡིན་ཏེ། དུས་ཚོད་དེ་ཙམ་ན་སའི་ཚོད་གྲངས་གར་གནས་སྙམ་ན། ས་དགུ་པའི་བྱང་ཆུབ་སེམས་དཔའ་ཡར་ལ་ཆོས་སྐུ་ཆེན་པོ་མངོན་དུ་མ་གྱུར། མར་ལ་ཉོན་མོངས་པ་ཆགས་སྡང་རག་པ་དང་འབྲིང་པོ་གཉིས་དང་བྲལ་ཙམ་པའི་ཕྲ་ཞིང་ཕྲ་བ་བག་ལ་ཉལ་དེ་གནས་པའི་གནད་ཀས། ཕྱི་ནང་གི་རྟེན་འབྲེལ་འགྲིག་ནས་ནང་དུ་སེམས་ཉིད་གདོད་མ་ནས་སྐྱེ་བ་མེད་པའི་རང་བཞིན་ལ། ཉོན་མོངས་པ་ཕྲ་ཞིང་ཕྲ་བས་བསྒྲིབས་ནས་ཕྱི་རོལ་ཏུ་ནམ་མཁའ་སྟོང་པ་ཉིད་ཀྱི་རང་བཞིན་ལ་རླུང་གི་ཕུང་པོ་ཆེན་པོ་ཆགས་རྒྱུ་བྱུང་བས། དེ་ལ་བརྟེན་ནས་ཆུའི་ཕུང་པོ་ཆགས། དེ་ལ་རིན་ཆེན་གསེར་ཆགས། དེ་ལ་བརྟེན་ནས་ས་ཆེན་འདི་ཆགས། སའི་བཅུད་བསྡུས་པས་བདུད་རྩི་ཞག་ཏུ་སོང་། དེ་ལ་དྲི་ངད་བསམ་གྱིས་མི་ཁྱབ་པ་བྱུང་ནས། སྤྱིར་ཐམས་ཅད་གོང་དུ་ཇི་ལྟར་གསུངས་པ་བཞིན་དུ་ཕྱི་སྤྲོས་པའི་རང་བཞིན་དང་བྲལ་ཙམ་དེ་ལ་ཡར་སངས་རྒྱས་བྱ་བ་མེད། མར་འཁོར་བ་ཞེས་བྱ་བ་མེད། དུས་དེའི་མེད་པ་ཞེས་བྱ་བའི་རྒྱུ་མཚན་དེ་ལྟ་བུ་ཡིན། དེའི་དུས་སུ་སྔར་གྱི་དྲི་ངད་དེ་རྣམས་ཁོང་གིས་ཚོར་རྒྱུ་ཞིག་བྱུང་ནས། ཁོང་ཐམས་ཅད་གྲོས་བྱས་ནས་འདི་འདྲ་བ་སྔན་ཆད་བྱུང་མ་མྱོང་ཟེར་ནས། འདིའི་རྒྱུ་ཅི་ཡིན་རྐྱེན་ཅི་ཡིན། ཇི་ལྟ་བ་བཞིན་དུ་སྔོན་དུ་སུས་ཀྱང་གྱུར་མ་ནུས་པས། དེ་ལ་བརྟེན་ནས་ཕོ་མོའི་ཤན་ཕྱེད། སྔར་གྱི་ཕྲ་ཞིང་ཕྲ་བ་དེ་རང་ཡང་དགེ་བར་མ་སློངས་ཤིང་ཉོན་མོངས་པའི་ལས་སྤྱད་པས་འཇིག་རྟེན་པའི་བུ་དང་བུ་མོ་གཉིས་བྱུང་། ཁོང་གཉིས་ལ་བརྟེན་ཏེ་རྩད་གཅོད་མཁན་ཅིག་གདོང་ཞིག་གིས་འཐུད་པས་བཅུད་ས་ཞག་རིན་པོ་ཆེ་དེ་མ་ཟད་ཀྱི་བར་དུ་ཐམས་ཅད་འཁོར་བར་འཁྱམས། སྤྱི་དང་བྱེ་བྲག་མེད་པར་རྫོགས་པའི་རྟིང་མ་དེ་ང་ཡིན། ང་ཡོང་ཙམ་ན་ཁོང་རྣམས་འཁོར་བ་སྡུག་བསྔལ་གྱི་རང་བཞིན་དུ་འདྲེས་འདུགང་ཡི་མུག་ཤིན་ཏུ་ཆེ་བར་བྱུང་ནས། ལོ་བཅོ་ལྔའི་བར་དུ་ཡི་མུག་དང་མ་བྲལ་ནས། དེ་ནས་འཁོར་བ་སྡུག་བསྔལ་གྱི་རང་བཞིན་འདི་ནས་ཡར་འདྲེན་པ་ལ། ཅིས་ཕན་སྙམ་དུ་བསམས་པ་ལ། དེ་ཡང་ལུས་ངག་ཡིད་གསུམ་གཙོ་བོར་བྱས་ནས། དང་པོ་བྱང་ཆུབ་མཆོག་ཏུ་སེམས་བསྐྱེད། བསོད་ནམས་ཀྱི་ཚོགས་བསགས་པ་དང་། དག་པའི་སྨོན་ལམ་འདེབས་པ་དང་། དགེ་བའི་རྩ་བ་བླ་ན་མེད་པའི་བྱང་ཆུབ་ཏུ་བསྔོ་བ་དང་། བཞི་པོ་འདི་ལ་བརྟེན་ནས་ཐམས་ཅད་མཁྱེན་པའི་ལམ་སྣ་ཟིན་པ་དེ་ཐུགས་ཀྱིས་གཟིགས་པ་ཡིན་པས། དེས་ན་སྔོན་ཐོག་མ་ལ་འཁོར་བར་ཁྲིད་མཁན་གྱི་བཟའ་མི་གཉིས་བུ་ཕྲུག་གཉིས་དང་བཞི་པོ་དེ། བཅོམ་ལྡན་འདས་ཀྱི་དུས་ན་བདུད་ལྷ་སྦྱིན་ཟེར་བ་དེ། དུས་ཚོད་དེ་ན་ཁོང་བཟའ་མི་གཉིས་ལ་ལོག་རྒྱུ་མ་བྱུང་ནས། ཁོ་བལྟ་རུ་ཕྱིན་པས། ཁོང་གཉིས་ཡར་འཁྲིད་མ་ཤེས། ཡར་འོངས་ནས་ཐམས་ཅད་ལ་འདི་འདྲ་སྣང་ཞེས་བསྒྲག་མ་ཤེས། འཁོར་ལྔ་སྡེ་བཟང་པོ་དེ་ལམ་རིམ་གྱིས་ཁྲིད་པའི་དང་པོར་སློབ་གཉེར་ཐམས་ཅད་རིམ་གྱིས་བྱས་པ་ཡིན། དེ་ལ་བརྟེན་ནས་ཐམས་ཅད་རིམ་གྱིས་ཁྲིད་པ་ཡིན་པས། ད་རུང་ཇི་སྲིད་འཁོར་བའི་རྒྱ་མཚོ་ཆེན་པོ་སྟོང་པར་མ་གྱུར་གྱི་བར་ལམ་ཁྲིད་དགོས་པར་འདུག་གསུང་། དེ་ནས་ཡང་དབོན་རིན་པོ་ཆེས། མ་རིག་པ་འདི་སེམས་ལས་བྱུང་མ་བྱུང་བཀའ་སྩལ་ཞིག་གནང་བར་ཞུ་ཞུས་པས། ཆོས་རྗེའི་ཞལ་ནས། ཁྱོད་ལ་དགོས་པ་མེད་དེ། ཕྱི་རབས་ལ་དགོས་པ་ཡིན་པས་བྱ་དགོས་གསུང་ནས། ཆུའི་ཕུགས་གཙང་ན་ཐམས་ཅད་གཙང་བ་དང་འདྲ་བར། ངའི་བཀའ་སྲོལ་ན་ཁྱེད་ཐམས་ཅད་བྱ་ས་བདེ། ཕྱི་རབས་མང་པོ་ལ་ཡང་ལམ་སྣ་མྱུར་བར་འོང་བ་ཡིན་གསུང་ནས། གོང་དུ་ཇི་ལྟར་གསུངས་པ་བཞིན་དུ་ས་དགུ་པའི་ཡོན་ཏན་དང་ལྡན། དེ་ལ་གནས་པར་ནུས་ནའང་། འདི་ལས་ལྷག་པར་བཙལ་རྒྱུ་མེད་པར་འདོད། ལར་ནམ་ཡང་འགྲོ་ས་མེད་པར་འདོད། དེ་ནི་འདོད་པ་བྱ་བ་ཡིན། ཟག་བཅས་བདེ་བ་ཆེན་པོའི་ཆགས་སྡང་རགས་པ་ཐམས་ཅད་དང་བྲལ་བའི་འོད་གསལ་ཡང་། གཟུགས་མེད་ཁམས་ཀྱི་ལྷ་རྣམས་ལ་གནས་པའི་འོད་གསལ་དེ་དང་དབྱེར་མེད་གཅིག་ཏུ་མཚུངས་པ་དེ་ལ་ཆགས་པ་ཟེར་བ་ཡིན། དེས་ན་འདོད་ཆགས་དེ་རང་ངོ་མ་ཤེས་པ་དང་། མ་རིག་པའི་ངང་ནས་གཏི་མུག་ཟེར་བ་ཡིན། དེས་ན་འཁོར་བ་འདི་བསྐྱེད་པ་ཡིན་གསུང་། ཡང་དབོན་རིན་པོ་ཆེས། ཆོས་བྱ་བ་འདི་གང་ལས་བྱུང་། རྒྱུ་མཚན་བྱེ་བྲག་དང་བཅས་པ་ཞིག་ཞུ་དགོས་ཞུས་པས། ཁྱོད་ཀྱི་འདོད་པའི་ཐོག་ཏུ་བབས་ནས་ཡོད་གསུང་། སངས་རྒྱས་ལས་མ་བྱུང་པ་ཡང་། ཡང་དག་པའི་དོན་ནམ་མཁའ་ལྟ་བུ་ལ་ཆོས་ཀྱི་སྒྲ་མེད་མིང་མེད། མཚོན་ཙམ་དུ་བཏགས་པ་མེད། གང་ཡང་མེད་པ་དང་བྲལ་ནས་ཡོད་པ་ལ། སེམས་ཀྱི་རྒྱུ་ལམ་རང་བཞིན་གྱིས་རྣམ་པར་དག་པ་ལ་ཀུན་གཞི་ནམ་མཁའ་ལྟ་བུ་དེ་དང་དབྱེར་མེད་དུ་མཚུངས་སོ། ། འོ་ན་ཆོས་འདི་གང་ལས་བྱུང་སྙམ་ན། གོང་དུ་གསུངས་པ་བཞིན་དུ། འདོད་ཆགས་ལ་བརྟེན་ནས་མ་རིག་པ། དེ་ལ་རྣམ་པར་རྟོག་པས་འཁོར་བར་སྐྱེས། ཆོས་ཀྱང་རྣམ་རྟོག་ལ་བརྟེན་ནས་བྱུང་བ་ཡིན། རྣམ་རྟོག་མེད་ན་ཆོས་མེད། རྣམ་རྟོག་བྱུང་བས་ཆོས་ཀྱང་བྱུང་བ་ཡིན་གསུང་། དེ་ལ་སློབ་དཔོན་སྤྱན་སྔ་བས། མ་རིག་པའི་རྒྱུ་འདི་སེམས་ལས་འོང་དགོས་ཙམ་འདུག་པ་ལ་ཞུས་པས། དབུས་གཙང་བས་ཁམས་པ་འདི་གླེན་ཟེར་བའི་ཐོག་ཏུ་བབས་པར་འདུགཁྱོད་ལ་ཡང་དེའི་བག་ཅིག་འདུག་གསུང་། མ་རིག་པ་སེམས་ལས་འོང་བའི་རྒྱུ་མཚན་ཅི་ཡིན། དེའི་རྒྱུ་མཚན་སྤྱན་སྔ་ཉིད་ནས་ཐུགས་ལ་འདོགས་པར་ཞུ་ཞུས་པས། གསེར་གྱི་ཐོག་ཏུ་ལ་ཆ་བྱུགས་ན་གསེར་གྱི་རང་བཞིན་གར་ཡང་མ་སོང་ཡང་། གསེར་གྱི་ངོ་བོ་མཐོང་རྒྱུ་མེད་པ་དེ། གསེར་གྱི་སྐྱོན་ཡིན་ནམ། ལ་ཆའི་སྐྱོན་ཡིན། གསེར་གྱི་སྐྱོན་ཡིན་ན། ལ་ཆ་གསེར་གྱི་ནང་ན་འོང་དགོས་པར་འདུགདེས་ན་ལ་ཆའི་སྐྱོན་ཡིན་པ་ཁོ་ནས། ལ་ཆ་དེ་རྟོག་པར་སོང་རྟོག་པ་དེས་དེ་བཀབ་པ་དེ་གོ་བ་མིན་ནམ་གསུང་། ཤེལ་གོང་གཡའ་དག་པའི་རང་བཞིན་ལ་རྩི་དམར་པོས་གཡོགས་ན་ཤེལ་གོང་གི་རང་བཞིན་དུ་ཡོད་ཀྱང་། ངོ་བོ་མཐོང་རྒྱུ་མེད་དེ་ཤེལ་སྒོང་གི་སྐྱོན་ཡིན་ནམ་རྩིའི་སྐྱོན་ཡིན། ཤེལ་སྒོང་གི་སྐྱོན་ཡིན་ན་རྩི་ནང་ནས་འོང་དགོས། དེས་ན་རྩིས་ཕར་ལ་གཡོགས་པས་རྩི་ཁོ་ནས་རྟོག་བཅས་སུ་སོང་བས། རྟོག་པས་ཤེལ་སྒོང་ཕར་ལ་བཀབ་པ་ཡིན། ཕྱིའི་རྒྱ་མཚོ་ཆེན་པོ་འདོམ་དགུ་ཡན་ཆོད་ལ་རླུང་གིས་གཡོ་ནུས་ལ། དེ་མན་ཆོད་ལ་འགུལ་བ་གཅིག་ཀྱང་མེད་དེ། ཕྱིའི་རྒྱ་མཚོ་ཆེན་པོའི་སྐྱོན་ཡིན་ནམ། རླུང་གི་སྐྱོན་ཡིན། རྒྱ་མཚོའི་སྐྱོན་ཡིན་ན་གཏིང་ནས་གཡོ་དགོས་ཏེ། རླུང་གི་སྐྱོན་ཡིན་པ་ཁོ་ནས། འདོམ་དགུའི་ཡན་ཆོད་ལ་གཡོ་ནུས་པ་ཡིན་གསུང་། དེ་བཞིན་དུ་རྣམ་རྟོག་གིས་སེམས་ཉིད་གདོད་མ་ནས་སྐྱེ་བ་མེད་པ་དེ་ཕར་ལ་བཀབ་པ་ཡིན། ད་ལྟའི་དུས་སུ་ནང་དུ་མཐོ་དམན་དཔག་ཏུ་མེད་པ་ཞིག་སྐྱེ་བ་དེ་ཡིན། ཕྱི་རོལ་དུ་ཡང་ལས་ངན་དཔག་ཏུ་མེད་པ་ཞིག་འགྲུབ་པ་འདི་ཡང་། རྣམ་རྟོག་གི་ལས་ངན་ཡིན་པས། འདིར་སྤང་བྱ་དང་གཉེན་པོ་གཉིས་ལས། སྤང་བྱ་ཞེས་རྣམ་པར་རྟོག་པ་ལས་གཞན་ཞིག་མེད། གཉེན་པོ་ནི་ནང་གི་སེམས་ཉིད་ལྷན་ཅིག་སྐྱེས་པ་འདི་ལ་བལྟ་ཤེས་པ་ཞིག་དགོས། འོན་དུ་ལགས་ཀྱང་ཕྱི་རོལ་གྱི་སྣང་བ་མང་པོ་འགག་དགོས་པས། སྤང་བྱ་དང་གཉེན་པོ་གཉིས་སུ་བྱ་བ་ཡིན། ངེད་རང་སྒོམ་ཆེན་པ་རྣམས་ཀྱི་དབང་དུ་བྱས་ན། དབྱེར་མེད་གཅིག་ཏུ་བྱས་ནས་ཉམས་སུ་ལེན་པས། བུ་ཆུང་ལ་ཟླ་བ་སྟོན་པ་དང་འདྲའོ། ། དེ་ཅི་འདྲ་སྙམ་ན། དང་པོའི་དུས་སུ་མཛུག་གུ་བསྟན་དེ་ནས་ཇེ་མཐོ་ཇེ་མཐོ་ལ་བཏང་ནས། ལག་པ་བརྐྱང་བས་ཟླ་བ་དེ་མཐོང་བ་ཡིན། སྒོམ་ཆེན་པའི་ཉམས་ལེན་ཡང་དེ་དང་ཁྱད་མེད། གཅིག་པུར་རི་ཁྲོད་དབེན་པའི་གནས་སུ་སྡོད་པ་རང་ལ་ཡང་། སྡོད་ས་རི་ཕུག་ལ་བྱས་ནས་རྒྱུ་འགྲུལ་མང་པོ་ཞིག་འོང་བ་འདི་སེམས་ཀྱི་སྐྱོན་ཡིན་ནམ། ལུས་ཀྱི་སྐྱོན་ཡིན། སེམས་གདོད་མ་ནས་སྐྱེ་བ་མེད་པ་ཆོས་ཀྱི་སྐུ་ལ་གཡོ་འགུལ་མེད། ལུས་འབྱུང་བ་བཞིས་བསྡུས་ཀྱི་ཕུང་པོའི་གཟུགས་སུ་གྲུབ་པ་འདི་ཡང་། གང་ཡང་མ་འགུལ་བར་སྡོད་མཁན་བྱས་པ་དེ་རང་ཡིན། འོ་ན་རྒྱུ་འགྲུལ་བྱེད་མཁན་དེ་གང་ཡིན་སྙམ་ན། དེ་ཡང་རྣམ་པར་རྟོག་པ་ཡིན་པས། རྗེ་ཏིལླི་པའི་ཞལ་ནས། གཅིག་པུར་སྡོད་ཅིང་རིང་དུ་རྒྱུ། ། ལུས་མེད་དབང་པོའི་ཕུག་ན་གནས། ། འདུལ་བར་དཀའ་བའི་སེམས་འདུལ་བྱེད། ། གསུང་སྟེ། ངས་རྗེ་ཕག་མོ་གྲུ་པ་ལ་ཞུས། གཞན་ཐམས་ཅད་ངས་མ་འཁུམས་པ་ལ་སེམས་འདུལ་བྱེད། བྱ་བ་འདི་ད་རུང་བདེ་མོ་བྱུང་ཞུས་པས། ཞལ་སྔ་ནས། སྔོན་རྗེ་མར་པས། རྒྱུད་སྡེའི་གསུང་མང་པོ་དཔེར་བཅད་པ་ལ། དེ་འདྲ་བའི་སྒྲ་སྐྱོན་དུ་སོང་བ་ལ་ཚིག་བཞི་སྡེ་ཅིག་ཡོད་གསུང་། ཕྱིས་ཕྱག་རྒྱ་ཆེན་པོའི་དོན་སྐྱེ་བ་མེད་པ་ལ་མངོན་དུ་གྱུར་ནས། ཕྱི་ཏ་མ་དེ་ལ་རྒྱ་གར་ནས་ཚུར་བྱོན་པའི་དུས་སུ་དཔེ་རྣམས་ལྷོ་བྲག་ན་ཡོད་པ་འདི་རྣམས་བཅོས་དགོས་པར་འདུག་པའི་ཐུགས་དགོངས་བཏང་བ་ལ། དེ་ནས་ལྷོ་བྲག་ན་མར་ལ་བྱོན་པའི་དུས་སུ་མར་པ་རྒྱལ་སྲས་བྱ་བའི་སློབ་མ་ཆེ་ཤོས་ཞིག་གིས་དཔེ་གལ་ཆེ་ཤོས་དེ་ཚོ། ལྷོ་སུམ་པའི་ཡུལ་དུ་ཁྱེར་ནས་སོང་བས། དེས་ན་ཚིག་དེ་ཚོ་མ་འགྱུར་བ་ཡིན། ངས་ཀྱང་དགོན་པར་བསྡད་པའི་དུས་ཚོད་དུ་བླ་མའི་གསུང་ཉམས་སུ་བླངས་པ་མིན་པ་དཔེ་ཅིག་ཀྱང་བཅད་པ་མེད། ཁྱོད་ཀྱང་སྒོམ་འདིའི་དོན་རང་བཞིན་གྱིས་སྔོན་དུ་གྱུར་ནས་འོང་བས། སྤྱིར་ཡང་རྒྱུ་འབྲས་ཀྱི་ཆོས་མངོན་དུ་གྱུར་པ་ལ་ཕལ་ཆེར་ཞིག་དགོས་པ་ཡིན། སྐྱེ་ཤི་བར་དོ་འདི་རང་ལ་འབྱུང་ངེས་པ་ཁྱོད་ཡིན། གསུང་དེ་ལ་བརྟེན་ནས་ཉམས་སུ་བླངས་པས་ཐམས་ཅད་སྐད་ཅིག་མ་ལ་འབྱུང་ཡང་འབྱུང་། ད་གཅིག་པུར་སྡོད་མཁན་གང་ཡིན་སྙམ་ན། གསུམ་ཚོགས་ཀྱི་རྟེན་འབྲེལ་ཡིན་གསུངས། རིང་དུ་རྒྱུ་མཁན་ནི་རྒྱུ་རྐྱེན་ལས་བྱུང་བའི་རྣམ་པར་རྟོག་པ་འདི་ཡིན། འདུག་རྒྱུ་ཡང་རྣམ་པར་རྟོག་པ་འདི་ཡིན། འདི་ལ་ནན་ཆགས་སུ་མ་བྱས་པར་སོང་ན་ཁྱེད་ཀྱི་ཞུ་བ་དང་འདྲ་བར་གཞན་ཡང་མ་གོ་བ་མང་པོ་ཡོང་ཉེན་གདའ་བས། འདུལ་མཁན་སྐྱེ་བ་མེད་པ་ཆོ